DC Studios

***DC Studios*** ir ASV kino un televīzijas studija, kas ir *[[Warner Bros.]]* nodaļa, kas ir *[[Warner Bros. Discovery.]]* meitas uzņēmums. Tā izveidota filmu, seriālu un animāciju veidošanai par *[[DC Comics]]* varoņiem.  par studijas vadītājiem kļuva Džeimss Ganns un Pīters Safrans. Iepriekšējais studijas **DC Films** prezidents bija Volters Hamada (2018-2022), kas strādāja tiešā pakļautībā *[[Warner Bros. Pictures Group]]*, attiecīgi Maiklam De Lukam un Pamelai Ebdijai.

## Pirmsākums

### ''National Comics''
DC priekšgājēja *[[National Comics Publications|National Comics]]* laikā uzņēmums licencēja Betmenu un Supermenu (un citus *[[All-American Comics]]* varoņus) studijām *[[Republic Pictures]]* un *[[Columbia Pictures]]*, lai reklamētu seriālus un īsfilmas. Arī citiem komiksu varoņiem, piemēram, *[[Fawcett Comics]]* Šezamam un *[[Quality Comics]]* Plastikmenam, kurus galu galā nopirka DC, bija seriāla īsfilmas.

### ''Warner Communications''
Pēc pirmās Betmena pilnmetrāžas filmas izdošanas *[[Kinney National Company]]* (vēlāk *[[WarnerMedia|Warner Communications]]*) 1967. gadā iegādājās *National Comics Publications* un pēc tam 1969. gadā *[[Warner Bros.-Seven Arts]]*. Šis pirkums nozīmēja, ka komiksu kompānijas televīzijas un kino izplatīšana nonāca *[[Warner Bros.]]* aizgādībā. Tomēr tas stājās spēkā tikai 80. gadu beigās (iespējams, licencēšanas darījumu dēļ) pēc Supermena un *[[Swamp Thing (filma)|Swamp Thing]]* filmu iznākšanas. Betmena filmas atkal iezīmēja atgriešanos uz lielā ekrāna.

## Vēsture

### ''DC Films''
Pēc filmas "Betmens pret Supermenu: Taisnības rītausma" neviennozīmīgajām atsauksmēm *Warner Bros.* veica darbības, lai stabilizētu *[[DC Extended Universe]]* virzienu. Studija 2016. gada maijā studiju reorganizēja, lai tajā būtu par žanru atbildīgi filmu veidotāji, tādējādi *Warner Bros.* vadītās *[[DC Entertainment]]* franšīzes filmas iekļāva jaunizveidotajā nodaļā *DC Films*, ko izveidoja *Warner Bros.* izpildviceprezidents Džons Bergs un *[[DC Comics]]* satura vadītājs Džefs Džonss. To darīja, cerot tiešāk konkurēt ar *[[Marvel Studios]]* izveidoto *[[Marvel Cinematic Universe]]*. Džonss saglabāja arī amatu *DC Comics*. Tomēr nodaļas veidošana neparedzēja "direktora vadīto" mandātu atcelšanu.

Filmai "Taisnības līga" bija viens no lielākajiem filmu budžetiem (gandrīz 300 miljoni ASV dolāri), taču tās pirmizrādes nedēļas nogalē tā iekasēja aptuveni 96 miljonus ASV dolāru. Izdevums *[[The Washington Post]]* paredzēja, ka atkal notiks kursa korekcija ar iespējamu vadības maiņu. *DC Extended Universe* darbojās saskaņā ar "direktora vadīto" mandātu. *[[Forbes]]* uzskatīja, ka kursa korekcijai jābūt sekojošai — *DC Films* jāatsakās no kopīgā visuma, vienlaikus turpinot izdot Brīnumsievietes filmas un reizēm arī citas filmas, jo *Warner Bros.* ir arī citas franšīzes, pie kurām viņi var strādāt. Neskatoties uz to, decembrī studija apstiprināja jauno filmu sarakstu priekš *DC Extended Universe*. Tajā pašā mēnesī *Warner Bros.* paziņoja, ka ieviesīs jaunu *DC Films* stratēģiju, Bergam atstājot studijas līdzpriekšsēdētāja amatu, lai kopā ar filmas "LEGO filma" un "Tas" producentu Roju Lī izveidotu jaunu *Warner Bros.* producentu kompāniju. 2018. gada janvārī *Warner Bros.* izpilddirektoru Volteru Hamadu iecēla par jauno *DC Films* prezidentu. Hamada bija cieši saistīts ar *[[New Line Cinema]]* un piedalījies šausmu filmu veidošanās, piemēram, "Tas" un "Ļaunuma izsaukšana" filmu sērijās.

### Pārstrukturizācija
2022. gada aprīlī pēc *[[WarnerMedia]]* un *[[Discovery, Inc.]]* apvienošanās, izveidotās *[[Warner Bros. Discovery]]* jaunais izpilddirektors Deivids Zaslavs izvērtēja *DC Entertainment* pārstrukturēšanu, tostarp piesaistot radošu vadītāju, līdzīgi kā *[[Marvel Studios]]* prezidentu Kevinu Faigi, kas vadītu studijas filmu un televīzijas projektus. Vēlāk jūlijā Tobijs Emerihs atkāpās no *Warner Bros. Motion Picture Group* vadītāja amata. Grupu pārstrukturēja, izveidojot atsevišķu vadību *DC Films*, *Warner Bros. Pictures*, *New Line Cinema* un *Warner Animation Group* studijām. Bijušie MGM vadītāji Maikls De Luka un Pamela Ebdija attiecīgi kļuva par *Warner Bros. Pictures* un *New Line Cinema* vadītājiem. Iesākumā viņi arī ir atbildīgi par pārējām studijām, kamēr tām nav izvēlēta atsevišķa vadība.

Kad augustā *Warner Bros. Discovery* atcēla filmas *[[Batgirl (filma)|Batgirl]]* izdošanu, Hamada atklāja, ka viņš par šo lēmumu uzzināja tikai tad, kad De Luka un Ebdija viņu informēja filmas "Melnais Ādams" (2022) testa seansos. Hamada bija sarūgtināts un apsvēra iespēju atkāpties no amata, tomēr piekrita palikt amatā vismaz līdz filmas "Melnais Ādams" pirmizrādei. Vēlāk tajā pašā mēnesī Dens Lins uzsāka pārrunas par *DC films* vadību. Lins pa tiešo būtu pakļauts Zaslavam, savukārt Hamada pamestu studiju. Septembrī Lins un *Warner Bros. Discovery* beidza pārrunas nevienojoties par sadarbību. Oktobrī filmas "Melnais Ādams" pirmizrādes laikā zvaigzne un producents Dveins Džonsons sacīja, ka viņš varētu būt *DC Films* konsultants, palīdzot studijai atrast nākamo radošo vadītāju. Vēlāk tajā pašā mēnesī paziņoja, ka De Luka faktiski vadīja *DC Films* Voltera Hamadas vietā. 19. oktobrī, tikai divas dienas pirms filmas "Melnais Ādams" pirmizrādes, Hamada aizgāja no uzņēmuma.

### ''DC Studios''
Drīz pēc Hamadas izpilddirektora amata atstāšanas, par jaunajiem studijas vadītājiem iecēla Džeimsu Gannu un Pīteru Safranu, bet *DC Films* pārdēvēja par *DC Studios*. Dueta pienākumos ir DC zīmola filmu, televīzijas un animācijas produkciju pārraudzīšana, pakļaujoties tikai Deividam Zaslavam, vienlaikus strādājot kopā, bet saglabājot neatkarību no citu nodaļu vadītājiem. Ganns pārrauga DC projektu radošo attīstību, savukārt Safrans pārrauga producēšanas pusi, izņemot filmu **, kas joprojām ir De Lukas un Ebdijas uzraudzībā. Ganns un Safrans savus pienākumus sāka pildīt no tā paša gada 1. novembra. 6. novembrī Ganns paziņoja, ka studija koncentrēsies uz "jaunā DCU izstrādi", izmantojot vairākus tiešraides un animācijas projektus, kā arī paziņoja, ka studija ieklausīsies fanu komentāros.

2022. gada 30. novembrī ziņoja, ka *[[Warner Bros. Television Studios]]* ved sarunas ar *[[Amazon]]*, lai veidotu DC animācijas filmas tā straumēšanas pakalpojumam *[[Amazon Prime Video]]*. Tā paša gada decembrī, Ganns un Henrijs Kevils paziņoja, ka Kevils nākamajos studijas projektos vairs neatgriezīsies Supermena lomā. Tāpat Ganns arī paziņoja, ka top scenārijs jaunai Supermena filmai par jaunāku tēla versiju. Bens Afleks (iepriekš atveidoja Brūsu Veinu/Betmenu) paziņoja, ka pārrunā iespēju režisēt kādu no jaunajiem studijas projektiem.

## Vadība

### Pašreizējā vadība
* Džeimss Ganns: *DC Studios* līdzpriekšsēdētājs un izpilddirektors; Ganns ir studijas radošais vadītājs (no 2022. gada novembra līdz šim brīdim).
* Pīters Safrans: *DC Studios;* līdzpriekšsēdētājs un izpilddirektors, Safrans vada uzņēmuma biznesa nodaļu (no 2022. gada novembra līdz šim brīdim).
* Čantala Nona: producēšanas nodaļas vecākā viceprezidente, pārrauga DC filmu izstrādi un ražošanas vadību (no 2018. gada februāra līdz šim brīdim).

### Iepriekšējā vadība
* Džons Bergs: bijušais *Warner Bros. Pictures* viceprezidents, bijušais *DC Films* līdzpriekšsēdētājs un bijušais DCEU līdzstrādnieks (no 2016. gada maija līdz 2017. gada decembrim).
* Džefs Džonss: bijušais *DC Films* līdzpriekšsēdētājs (no 2016. gada maija līdz 2017. gada decembrim), bijušais *DC Entertainment* prezidents un radošais direktors (no 2010. gada februāra līdz 2018. gada jūnijam) un bijušais DCEU līdzstrādnieks (no 2015. gada līdz 2018. gada jūnijam)
* Volters Hamada: bijušais *Warner Bros. Pictures* DC nodaļas ražošanas nodaļas prezidents (no 2018. gada janvāra līdz 2022. gada oktobrim).

## Studijas filmogrāfija

#### Filmas

#### Televīzijas seriāli

## Skatīt arī
* *[[DC Extended Universe]]*
* *[[Marvel Studios]]*

## Atsauces

## Ārējās saites
*